google/wiki40b huggingface dataset:
Κυκλοπροπανόλη

Από 1,3-διαλο-2-προπανόλη

Με επίδραση ψευδαργύρου σε 1,3-διαλο-2-προπανόλη παράγεται κυκλοπροπανόλη, με ενδομοριακή αντίδραση Wurtz :

Από κυκλοπροπανόνη

Με αναγωγή κυκλοπροπανόνης:

1. Με καταλυτική υδρογόνωση:
2. Με λιθιοαργιλιοϋδρίδιο (LiAlH₄):

Από κυκλοπροπυλαλογονίδιο

1. Με επίδραση διαλύματος υδροξειδίου του αργύρου σε κυκλοπροπυλαλογονίδιο παράγεται κυκλοπροπανόλη:
2. Με επίδραση διαλύματος αιθανικού νατρίου σε κυκλοπροπυλαλογονίδιο παράγεται αρχικά αιθανικός κυκλοπροπυλεστέρας, που στη συνέχεια υδρολύεται σχηματίζοντας κυκλοπροπανόλη :

Από κυκλοπροπένιο

Με προσθήκη νερού σε κυκλοπροπένιο παράγεται κυκλοπροπανόλη:

Από κυκλοπροπυλεστέρα

Με υδρόλυση κυκλοπροπυλεστέρα, π.χ. καρβοξυλικού, παράγεται κυκλοπροπανόλη :

Από κυκλοπροπαναμίνη

Με επίδραση νιτρώδους οξέος σε κυκλοπροπαναμίνη παράγεται κυκλοπροπανόλη :

Χημικές ιδιότητες και παράγωγα

Η ένωση είναι πολύ ασταθής (και άρα δραστική), εξαιτίας του τριμελούς της δακτυλίου, οπότε τείνει να δώσει αντιδράσεις κυκλοπροσθήκης, αλλά και να ισομεριωθεί, σχηματίζοντας προπανάλη. Αυτή η τελευταία αναφερόμενη ιδιότητα, μπορεί να αξιοποιηθεί συνθετικά, χρησιμοποιώντας κυκλοπροπανόλη για τη σύνθεση της ισομερούς προπανάλης. Η ένωση είναι επίσης χρήσιμη για να τοποθετήσει την κυκλοπροπυλική ομάδα σε εστερικούς, θειούχους και αμινικούς δεσμούς.

Ισομερείωση

Η κυκλοπροπανόλη ισομερειώνεται, σχηματίζοντας προπανάλη:

Καταλυτική υδρογόνωση

Με καταλυτική υδρογόνωση κυκλοπροπανόλης παράγεται 1-προπανόλη:

Υδραλογόνωση

Με κυκλοπροσθήκη υδραλογόνου (ΗΧ) σε κυκλοπροπανόλη, παράγεται αρχικά ασταθής 1-αλο-1-προπανόλη, που μετατρέπεται τελικά σε προπανάλη:

Ενυδάτωση

Με έμμεση κυκλοπροσθήκη ύδατος σε κυκλοπροπανόλη, παράγεται αρχικά ασταθής 1,1-προπανοδιόλη, που μετατρέπεται τελικά σε προπανάλη:

Διυδροξυλίωση

Με έμμεση κυκλοπροσθήκη υδροξειδίου του υδρογόνου, παράγεται αρχικά ασταθής 1,1,3-προπανοτριόλη, που μετατρέπεται τελικά σε 3-υδροξυπροπανάλη:

Εφαρμογές

Παράγωγες ενώσεις της κυκλοπροπανόλης, που περιέχουν την κυκλοπροπυλική ομάδα, έχουν χρησιμοποιηθεί σε έρευνες ως δυνάμει αντιιικά φάρμακα και ως ρυθμιστές της διακίνησης πρωτεϊνών.
Τζώρτζης Μολφέτας

Βιογραφία

Το 1891 άρχισε την έκδοση της εφημερίδας "Ο Κολόμπος", ωστόσο ο πατέρας του επέμενε να σπουδάσει δικηγόρος, όπως ήταν εκείνος. Έτσι ο Τζώρτζης πήγε στην ελληνική πρωτεύουσα και γράφτηκε στη Νομική Σχολή.
Κατά τη διάρκεια της παραμονής του στην Αθήνα γνωρίστηκε με το Θέμο Άννινο και εξέδωσε μια νέα σατιρική εφημερίδα, με τίτλο "Αίσωπος". Οι κριτικές που του έκαναν ήταν ευνοϊκές, σε βαθμό που ο Βλάσης Γαβριηλίδης αναφέρθηκε στον νεαρό Μολφέτα κάνοντας λόγο για το "νέο Σουρή" (Ακρόπολις).
Εξαιτίας της νοσταλγίας για το νησί του, επέστρεψε στην ιδιαίτερη πατρίδα του και έγινε εκδότης μιας ακόμα εφημερίδας, που σύντομα έγινε γνωστή και εκτός Κεφαλονιάς. Ήταν το Ζιζάνιο, το οποίο με τη δροσιά και τη φαιδρότητά του εξέπληξε ευχάριστα ακόμα και τους Αθηναίους αναγνώστες.
Παράλληλα με το γράψιμο, ο Μολφέτας έπαιζε πολύ καλά και κιθάρα. Ανάμεσα στους φανατικούς αναγνώστες του ήταν και ο Ελευθέριος Βενιζέλος. Το 1916 όμως προσβλήθηκε από πλευρίτιδα και πέθανε το καλοκαίρι της ίδιας χρονιάς. Ο Γεώργιος Σουρής είχε κάνει λόγο για "εθνική απώλεια", αναγνωρίζοντας ότι ο Τζώρτζης ήταν ανώτερος από εκείνον.
Τσαπουρνιά Λάρισας

Οικονομία

Η κύρια απασχόληση του πληθυσμού της Τσαπουρνιάς είναι η κτηνοτροφία και η γεωργία.
Μαρσέλ Νικολέ

Βιογραφία

Γεννήθηκε στο Μπας Μποντέ του Βελγίου το 1912. Απέκτησε πτυχίο Φυσικής το 1934 έπειτα από τη συγγραφή μιας διατριβής για το πρίσμα των αστέρων O και B και διδακτορικό στην αστροφυσική από το Πανεπιστήμιο της Λιέγης το 1937.
Έπειτα από μερικά χρόνια που εργάστηκε στο δελτίο καιρού, επιδόθηκε στη θεωρία των ιονισμένων στρωμάτων της ατμόσφαιρας. Μετά το 1945 επισκέφτηκε τις ΗΠΑ όμως παρέμεινε στο Βασιλικό Μετεωρολογικό Ινστιτούτο του Βελγίου.

Έγινε ένας από τους επιστήμονες που προώθησαν και τελικά γενικός γραμματέας στο Διεθνές Έτος Γεωφυσικής.  Το 1959 εξελέγη γενικός γραμματέας του Διεθνούς Έτους Γεωφυσικής. Τιμήθηκε με τον τίτλο του βαρόνου από το Βασιλιά του Βελγίου το 1987. Τιμήθηκε επίσης με πολλά άλλα βραβεία.
Εξίσωση Σάχα

Η εξίσωση Σάχα βοηθά στην εύρεση του ποσοστού των ατόμων που έχουν ιονισθεί σε ένα συγκεκριμένο βαθμό σε σχέση με τον αριθμό τον ατόμων στον προηγούμενο βαθμό ιονισμού . Οπότε εάν ο αριθμός που εκφράζει τον λόγο των ιονισμένων προς τα ουδέτερα άτομα ενός στοιχείου, τότε ο λόγος αυτός, σύμφωνα με τον νόμο του Σάχα θα ισούται με:   όπου η μάζα του ηλεκτρονίου και - δηλαδή η πίεση των ηλεκτρονίων.
Κοινοβούλιο της Αραγωνίας

Αυτόνομο κοινοβούλιο

Το σύγχρονο Κοινοβούλιο της Αραγωνίας συνεδρίασε για πρώτη φορά στην Καλαταγιούδ.
Επί του παρόντος, το Κοινοβούλιο της Αραγωνίας ασκεί τη νομοθετική εξουσία της αυτόνομης Κοινότητας της Αραγωνίας, όπως ορίζεται στο άρθρο 12 του Καταστατικού Αυτονομίας. Μπορεί επίσης να εγκρίνει προϋπολογισμούς, να οδηγεί και να ελέγχει τη δράση της Γενικής Αντιπροσωπείας της Αραγωνίας και να ασκεί τις επιπλέον εξουσίες που του έχουν ανατεθεί από το Σύνταγμα, το Καθεστώς και τους άλλους κανόνες του νομικού συστήματος.
Επιπλέον, διορίζει τους γερουσιαστές, οι οποίοι αντιπροσωπεύουν την αυτόνομη Κοινότητα στην Γερουσία, ασκεί τη νομοθετική πρωτοβουλία, προκειμένου το γενικό κοινοβούλιο να εγκρίνει ένα Νόμο, μπορεί να ασκήσει πρωτοβουλία για μεταρρύθμιση του ισπανικού Συντάγματος, επικυρώνει συμβάσεις και συμφωνίες συνεργασίας, στις οποίες συμμετέχει η Αυτόνομη Κοινότητα της Αραγωνίας, καταθέτει προσφυγές περί αντισυνταγματικότητας, εκλέγει τη Δικαστική αρχή της Αραγωνίας, τον γενικό ελεγκτή της Αραγωνίας και εκλέγει ή προτείνει το διορισμό θέσεων σε άλλα όργανα: σύμβουλους στο Γνωμοδοτικό Συμβούλιο της ισπανικής ραδιοτηλεόρασης στην Αραγωνία, μέλη του εκλογικού συμβουλίου της Αραγωνίας ή συμβούλους στα ταμιευτήρια της Κοινότητας.

Έδρα

Η έδρα του κοινοβουλίου βρίσκεται στο Παλάτι της Αλχαφερία, που ονομαζόταν στην εποχή του "Παλάτι της Χαράς". Χτίστηκε κατά το δεύτερο μισό του 11ου αιώνα , με πρωτοβουλία του μουσουλμάνου βασιλιά Αλ-Μουκταδίρ (Al-Muqtadir) ως κατοικία των βασιλέων της δυναστείας Μπανού Χούντ (αραβικά: بنو هود‎‎) της Σαρακούστα και αντανακλά τη μεγαλοσύνη στην οποία έφτασε το βασίλειο Τάιφα κατά την περίοδο της πολιτικής και πολιτιστικής του ακμής.
Χρησιμοποιήθηκε ως βασιλική κατοικία από τον Πέτρο Δ´ της Αραγωνίας και αργότερα, το 1492, στον κεντρικό όροφο, πραγματοποιήθηκε η μεταρρύθμιση που μετέτρεψε ένα μέρος των δωματίων του στο παλάτι των Καθολικών Βασιλιάδων. Το 1593 υποβλήθηκε σε μια άλλη μεταρρύθμιση που το μετέτρεψε σε στρατιωτικό οχυρό, πρώτα με αναγεννησιακά σχέδια και αργότερα ως στρατώνες των συνταγμάτων στρατού. Κατά την πολιορκία της Σαραγόσας από τον Ναπολέοντα υπέστη μεγάλες ζημιές. Τελικά αποκαταστάθηκε στο δεύτερο μισό 20ου αιώνα.
Είναι χαρακτηρισμένο ως Ιστορικό-Καλλιτεχνικό Μνημείο από το 1931, και το 2001 κατατάχθηκε ως Μνημείο Παγκόσμιας Κληρονομιάς, ως παράδειγμα της αρχιτεκτονικής Μουδέχαρ της Αραγωνίας.
Μητροπολίτης Σάμου, Ικαρίας και Κορσεών Ευσέβιος Πιστολής

Βίος

Ο Μητροπολίτης Σάμου, Ικαρίας και Κορσεών Ευσέβιος (κατά κόσμον Ευάγγελος), γεννήθηκε στις 30 Μαΐου 1949 στο Παλαιό Καρλόβασι Σάμου. 
Τις εγκύκλιες σπουδές του πραγματοποίησε στην γενέτειρά του. Φοίτησε στο Ανώτερο Εκκλησιαστικό Φροσντιστήριο της Ριζαρείου Εκκλησιαστικής Σχολής και στη συνέχεια σπούδασε στη Θεολογική Σχολή του Πανεπιστημίου Αθηνών. Υπήρξε μέλος της ιεραποστολικής Αδελφότητας Χρυσοπηγή. 
Το 1972 εκάρη μοναχός λαμβάνοντας το όνομα Ευσέβιος. Το 1972 χειροτονήθηκε διάκονος και το 1976 πρεσβύτερος. Υπηρέτησε ως διάκονος στην Αρχιεπισκοπή Αθηνών, και ως Αρχιδιάκονος στη Μητρόπολη Δημητριάδος. Από το 1976 έως το 1995 υπηρέτησε διαδοχικά ως ιεροκήρυκας, προϊστάμενος της Θρησκευτικής Υπηρεσίας της Ελληνικής Αστυνομίας και καθηγητής στις Σχολές της Αστυνομίας και του Πυροσβεστικού Σώματος. 
Μητροπολίτης Σάμου Ικαρίας και Κορσεών εξελέγη στις 19 Ιουλίου 1995 και ενθρονίστηκε στις 10 Σεπτεμβρίου 1995.
Στις 20/9/2017, ο Μητροπολίτης Σάμου απέστειλε επιστολή διαμαρτυρίας στον πρωθυπουργό για την «εισροή μεταναστών ... με τη μορφή επέλασης» και επεσήμανε την ανάγκη βοηθείας προς αυτό για να μην προκύψουν δυσάρεστες καταστάσεις.
Κρατικοποίηση

Η εθνικοποίηση (αγγλικά: nationalisation) ή κρατικοποίηση είναι η διαδικασία ανάληψης από το κράτος της κυριότητας (μονοπωλιακής) διαφόρων μεγάλων ιδιωτικών επιχειρήσεων στρατηγικού ή εθνικού χαρακτήρα. Αυτό βασίζεται στη λογική της προστασίας των πολιτών από κερδοσκοπίες και της αποδυνάμωσης ιδιωτικών συμφερόντων, της ανάγκης διάθεσης μεγάλων κεφαλαίων για τη λειτουργία αυτών των επιχειρήσεων. Υπάρχει όμως και η αντίθετη λογική του σπάταλου και αντιοικονομικού και τελικά αντικοινωνικού κράτους.
Η κοινωνικοποίηση των μέσων παραγωγής, όπως διατυπώνεται και αναπτύσσεται από την μαρξιστική θεωρία και το σοσιαλισμό, μερικές φορές συγχέεται με την εθνικοποίηση.
Τα αγαθά ή οι υπηρεσίες που προσφέρουν αυτές οι επιχειρήσεις θεωρούνται δημόσια ή συλλογικά ή κοινωνικά αγαθά-υπηρεσίες (ηλεκτρισμός, μεταφορές, ύδρευση κτλ.) Οι διοικήσεις αυτών των επιχειρήσεων ορίζονται από την εκάστοτε κυβέρνηση και η εισοδηματική - τιμολογιακή τους πολιτική καθορίζεται από το κράτος. Σε περίπτωση, όμως, ύπαρξης ελλειμμάτων επιχορηγούνται από το κράτος.
Οι κρατικοποιήσεις ευδοκιμούν κάτω από καθεστώτα «υπαρκτού σοσιαλισμού». Μετά όμως από την αποτυχία και κατάρρευση αυτών των καθεστώτων, η διεθνής τάση είναι υπέρ των αποκρατικοποιήσεων.
Κωνωπίνα Αιτωλοακαρνανίας

Γεωγραφία - Ιστορία

Η Κονοπίνα περιβάλλεται από τα χωριά Κατούνα, Κομπωτή, Αετό, Παπαδάτου. Το χωριό είναι χτισμένο ανατολικά και “αγνάντια” από τα Ακαρνανικά όρη και δυτικά της λίμνη Αμβρακίας. Το 1912 ο οικισμός αναφέρεται ως Κωνοπίνα και γίνεται σύσταση κοινότητας Κωνοπίνας με την απόσπασή του από το δήμο Εχίνου ενώ το 1940 το όνομά του διορθώνεται σε Κονοπίνα.
Το 1982  ιδρύθηκε ο Σύλλογος Κωνωπινιωτών Ξηρομέρου  "Οι Δώδεκα Απόστολοι"
Ο Πολύβιος αναφέρει επακριβώς τα ακόλουθα: "Κωνώπα: Μικρή πόλη της Αιτωλίας στην πεδιάδα του Αχελώου, κοντά στον μικρό ποταμό Κυάθο".
Κατά τον Στράβωνα το 287-280 π.χ. ο Βασιλιάς της Αιγύπτου Πτολεμαίος Β΄ ο Φιλάδελφος  μετονόμασε την πόλη αυτή σε Αρσινόη, προς τιμή της αδελφής και συζύγου του.

Σπήλαιο Κωνωπίνας

Στο κέντρο του χωριού βρίσκεται το Σπήλαιο Κωνωπίνας. Ανακαλύφθηκε τυχαία το 1982, κατά τη διαδικασία εκσκαφής θεμελίων οικίας. Το επόμενο έτος πραγματοποιήθηκε η πρώτη αποστολή από ομάδα σπηλαιολόγων υπό τη διεύθυνση της Άννας Πετροχείλου. Ακολούθησαν δύο ακόμα επιστημονικές αποστολές αρκετά χρόνια αργότερα,το 1991 και το 1993. Σε αναφορές τους, κάνουν λόγω πως πρόκειται για ένα σπήλαιο με καταπληκτικό διάκοσμο. Ειδικότερα δε, ο σπηλαιολόγος- γεωλόγος Σ. Κίρδης αναφέρει πως το σπήλαιο παρουσιάζει μεγάλο επιστημονικό ενδιαφέρον.
Ειδικό ερασιτεχνικό πρωτάθλημα ποδοσφαίρου 1976

Στο Ερασιτεχνικό πρωτάθλημα ποδοσφαίρου Ελλάδος 1976 μετείχαν οι νικήτριες ομάδες των πρωταθλημάτων των τοπικών Ενώσεων με σκοπό την άνοδο στη Β΄ Εθνική. Πήραν μέρος συνολικά 48 ομάδες και διεξήχθη σε οκτώ ομίλους των 6 ομάδων. Οι πρωταθλητές των ομίλων ανέβηκαν στη Β΄ Εθνική.

8ος όμιλος

¹ Αγώνας κατάταξης: Καλαμαριά, 27/6/1976: Εθνικός Σιδηροκάστρου - Νίκη Πολυγύρου: 1-0.
Κυπριακές βουλευτικές εκλογές 1985

Μετέπειτα εξελίξεις

Για την Ε' Βουλευτική Περίοδο διεκδίκησαν το αξίωμα του Προέδρου της Βουλής των Αντιπροσώπων τέσσερις υποψήφιοι: o Γλαύκος Κληρίδης, εκ μέρους της κοινοβουλευτικής ομάδας του ΔΗ.ΣΥ., ο Γεώργιος Λαδάς, εκ μέρους της κοινοβουλευτικής ομάδας του ΔΗ.ΚΟ., ο Εζεκίας Παπαϊωάννου, εκ μέρους της κοινοβουλευτικής ομάδας του Α.Κ.Ε.Λ., και ο Βάσος Λυσσαρίδης, εκ μέρους τηε Ε.Δ.Ε.Κ.. 
Η κυπριακή Βουλή για πρώτη φορά από την ίδρυση της Κυπριακής Δημοκρατίας είχε να αντιμετωπίσει πρόβλημα διαδικασίας για την εκλογή Προέδρου του σώματος. Για την άρση του αδιεξόδου η Βουλή ομόφωνα ενέκρινε το ακόλουθο σχέδιο απόφασης αναφορικά με τη διαδικασία για την ανάδειξη Προέδρου του σώματος: Πρόεδρος της Βουλής εκλέγεται ο υποψήφιος που θα συγκεντρώσει τον αμέσως επόμενο ακέραιο αριθμό του ημίσεος των παρόντων και ψηφιζόντων βουλευτών. Αν κατά την πρώτη ψηφοφορία δεν εκλεγεί Πρόεδρος, ακολουθεί δεύτερη ψηφοφορία και Πρόεδρος της Βουλής εκλέγεται ο υποψήφιος που θα συγκεντρώσει τα 2/5 των εγκριτικών ψήφων των παρόντων και ψηφιζόντων βουλευτών, παραλειπομένου τυχόν κλάσματος. Σε περίπτωση που κανένας από τους υποψηφίους δε συγκεντρώσει τις πιο πάνω πλειοψηφίες, γίνεται τρίτη ψηφοφορία κατά την οποία Πρόεδρος εκλέγεται εκείνος που θα εξασφαλίσει τις περισσότερες εγκριτικές ψήφους των παρόντων και ψηφιζόντων βουλευτών.
Υιοθετώντας αυτή τη διαδικασία, η Βουλή στις 30 Δεκεμβρίου 1985 εξέλεξε Πρόεδρο του σώματος το Βάσο Λυσσαρίδη. Ο Βάσος Λυσσαρίδης εξελέγη Πρόεδρος του σώματος στην τρίτη κατά σειρά ψηφοφορία που είχε διεξαχθεί για την ανάδειξη Προέδρου της Βουλής, συγκεντρώνοντας 22 ψήφους. Στην ίδια ψηφοφορία ο Γλαύκος Κληρίδης συγκέντρωσε 19 ψήφους και ο Εζεκίας Παπαϊωάννου 14 ψήφους.
Νεστάνη Αρκαδίας

Γεωγραφία

Είναι χτισμένη στους πρόποδες του Αρτεμίσιου όρους, σε απόσταση 15 χιλιομέτρων από την Τρίπολη. Είναι ο πρώτος οικισμός του νομού Αρκαδίας που συναντά κάποιος ερχόμενος από την Αθήνα. Είναι ένας αμφιθεατρικός οικισμός με γραφική πλατεία, με πλατάνια και παραδοσιακή αρχιτεκτονική. Στο πίσω μέρος του χωριού υπάρχει ο απότομος Γουλάς, ένα απότομο ύψωμα που φιλοξενεί το μοναστήρι της Παναγίας της Γοργοεπήκοου και το αρχαίο ιερό της Δήμητρας. Στο λόφο γίνεται κάθε χρόνο ο εορτασμός του Αγίου Γεωργίου.

Αρχαία πόλη

Η αρχαία Νεστάνη ήταν κώμη της Αρκαδίας στην περιοχή της Μαντίνειας, χτισμένη πάνω σε μία από τις αρχαίες διόδους επικοινωνίας με την Αργολίδα. Η κώμη, όταν πέρασε από εκεί ο αρχαίος περιηγητής Παυσανίας (2ος αι. μ.Χ.), ήταν ήδη κατεστραμμένη και ερειπωμένη, σε άγνωστο χρόνο. Όπως μας λέει, μετά τα ερείπια της πόλης υπήρχε ιερό της θεάς Δήμητρας και εκεί γινόταν κάθε χρόνο εορτή προς τιμήν της από τους Μαντινείς. 
Η αρχαία πόλη έχει ανασκαφεί και η ακρόπολή της βρίσκεται σε χαμηλό λόφο, δίπλα από το σημερινό χωριό Νεστάνη, με θέα στο μικρό οροπέδιο απ' όπου περνά η σημερινή Εθνική οδός. Μία καλά διατηρημένη πύλη του τείχους και λείψανα ενός πύργου είναι ό,τι απέμεινε από τις οχωρώσεις του 4ου π.Χ. αι. Στους πρόποδες του λόφου της ακρόπολης βρίσκεται η κρήνη του Φιλίππου, την οποία πρώτος έχτισε ο Μακεδόνας βασιλιάς Φίλιππος Β' το 338 π.Χ. αλλά έχει υποστεί πολλές επεμβάσεις στη συνέχεια.
Η ακρόπολη της Νεστάνης και τα σωζόμενα σήμερα τείχη της και ο πύργος είναι πελασγικά. Ο περίβολος του τείχους περικλείει σχεδόν έξι στρέμματα. Κατά διαστήματα η τοιχοποιία διεκόπτετο από άλλους πύργους. Πέντε μεγάλοι ογκόλιθοι στην κορυφή του λόφου μαρτυρούν την ύπαρξη αρχαϊκού ανακτόρου. Η μικρή πολιτεία υπήρξε μία από τις σημαντικότερες αρκαδικές θέσεις ακμάζοντας ανάμεσα στον 5ο και τον 3ο αιώνα π.Χ. Σε μικρή απόσταση από τη Νεστάνη υπήρχε Ιερό της Δήμητρας.
Άρτεμις Γουνάκη

Βιογραφία

H Άρτεμις Γουνάκη είναι δημοφιλής vocal coach από διάφορους κύκλους της τηλεοπτικής εκπομπής Popstars στη γερμανική, ελληνική και ελβετική τηλεόραση, και βοηθά συγκροτήματα και τραγουδιστές να βελτιώσουν τις φωνές τους. Έχει δουλέψει ως φωνητική παραγωγός στα συγκροτήματα: Bro'Sis Preluders,Nu Pagadi, Overground, H-Blockx και Guano Apes). Τραγουδούσε, έγραφε και συνέθετε για το συγκρότημά της το Illegal Aliens, μαζί με τον Μάρκο Μίννεμαν, ο οποίος ήταν ο πρώην σύζυγός της. Το συγκρότημα διαλύθηκε το 2001, όταν ο Μίννεμαν και η Γουνάκη πήραν διαζύγιο. Πολλά από τα συγκροτήματα έβγαλαν δίσκους, οι οποίοι έγιναν χρυσοί και πλατινένιοι στη Γερμανία. Επίσης, η Άρτεμις υποστηρίζει με vocal training τους φιναλίστες και τους νικητές των Popstars στην Ελβετία και στην Ελλάδα.
Αλλά, η δουλειά της δεν περιορίστηκε στα τηλεοπτικά σόου, είχε συνεργαστεί με πολλούς καλλιτέχνες πριν δουλέψει στα Popstars. Το 2003 πήγε στην Αθήνα για να γίνει vocal coach του ελληνικού Popstars και για να δουλέψει στη φωνητική παραγωγή του συγκροτήματος Hi-5.
Έχει συνεργαστεί με παραγωγούς μουσικής και μουσικούς όπως με τον Γκρεγκ Μάννινγκ, τον Τόνι Κοττούρα, τον Μαρκ Μόζαρτ, το Λου Μπέγκα, τον Τ. Μ. Στήβενς, τον Leslie Mandoki, τον Uwe Fahrenkrog-Petersen, τον Thorsten Brötzmann και τον Peter Ries. Επίσης, έχει συνεργαστεί με δισκογραφικές εταιρείες όπως με τη Sony BMG, τη Universal Music, και πολλές άλλες.
Το Νοέμβριο του 2005 άρχισε να σπουδάζει αρχιτεκτονική στο Πανεπιστήμιο του Μονάχου και κυκλοφόρησε ένα βιβλίο που είχε γράψει κατά τη διάρκεια του διαλείμματος που είχε κάνει (Ο καθένας μπορεί να τραγουδήσει ήταν ο τίτλος του βιβλίου) το οποίο κυκλοφόρησε τον Οκτώβριο του 2005.
Δημήτριος Ομπολένσκυ

Βιογραφικά στοιχεία

Γεννήθηκε στην Αγία Πετρούπολη το 1918. Ήταν γιος του πρίγκιπα Ντμίτρι Ομπολένσκυ και της κόμισσας Μαρίας Σουλένσκυ. Αμέσως μετά τη γέννησή του οι γονείς του μετανάστευσαν στο Παρίσι. Φοίτησε στο λύκειο Παστέρ, στη συνέχεια στο Πανεπιστήμιο του Καίμπριτζ, όπου ανακηρύχθηκε διδάκτορας. Υπήρξε εταίρος του Trinity College, όπου και δίδαξε σλαβικές γλώσσες ως λέκτορας έδρας. Το 1949 εξελέγη υφηγητής στην Έδρα της Σλαβικής και της Βαλκανικής Μεσαιωνικής Ιστορίας στο Πανεπιστήμιο της Οξφόρδης, όπου το 1961 εξελέγη τακτικός καθηγητής και ομότιμος το 1985. Το 1974 ανακηρύχθηκε μέλος της Βρετανικής Ακαδημίας και της Βασιλικής Ιστορικής Εταιρείας. Επίσης υπήρξε αντεπιστέλλων μέλος της Ακαδημίας Αθηνών. Θεωρείται ένας από τους διαπρεπέστερους μελετητές της βυζαντινής και σλαβικής ιστορίας.
Πέθανε στο Μπάρφορντ το 2001.
Ροναλντίνιο

Προφίλ

Γεννήθηκε στο Πόρτο Αλέγκρε της Βραζιλίας στις 21 Μαρτίου 1980 με το όνομα Ronaldo de Assis Moreira, ενώ το ψευδώνυμό του σημαίνει "Μικρός Ρονάλντο".

Καριέρα

Ξεκίνησε την καριέρα του παίζοντας στην Γκρέμιο, την περίοδο 1998-2001. Το 2001, ο Ροναλντίνιο υπέγραψε πενταετές συμβόλαιο με την Παρί Σεν Ζερμέν. Έλαβε τελικά 4,5 εκατομμύρια δολάρια. Το 2003, έκανε γνωστή την πρόθεσή του να λύσει το συμβόλαιο με την Παρί Σαιν Ζερμέν. Στις 19 Ιουλίου η Μπαρτσελόνα τον απέκτησε για 27 εκατομμύρια ευρώ.
Στις 27 Αυγούστου του 2007 απέκτησε την ισπανική υπηκοότητα σε μια σύντομη τελετή στο δικαστήριο του προαστίου Χάβα της Βαρκελώνης, όπου διαμένει από το 2003, όταν οι Καταλανοί τον απέκτησαν από την Παρί Σεν Ζερμέν. O ποδοσφαιριστής επέλεξε να συνεχίσει την καριέρα του στη Μίλαν αντί του ποσού των 18,5 εκατομμυρίων ευρώ. Τον Ιανουάριο του 2011 ο Ροναλντίνιο έφυγε από την Μίλαν και μεταγράφηκε στη Φλαμένγκο. Το 2012 υπέγραψε στη βραζιλιάνικη Ατλέτικο Μινέιρο και το 2014 στη μεξικάνικη Κερέταρο. Το 2015 αγωνίστηκε με τη φανέλα της Φλουμινένσε ΦΚ για μόλις 9 αγώνες προτού λύσει το συμβόλαιό του συναινετικά με την ομάδα.
Στις 16 Ιανουαρίου 2018 ανακοίνωσε ότι σταματάει από την ενεργό δράση σε ηλικία 37 ετών.

Εθνική Βραζιλίας

Στις 26 Ιουνίου 1999, έκανε το ντεμπούτο του με τη φανέλα της εθνικής Βραζιλίας και κέρδισε το Copa America, σκοράροντας επί της Παραγουάης.
Το 2002, βοήθησε τη Βραζιλία να κατακτήσει το Παγκόσμιο Κύπελλο. Το 2005 με εκπληκτικές εμφανίσεις συνέβαλε στο να κατακτήσει η Βραζιλία το Confederations Cup εκτινάσσοντας τη δημοτικότητα της. Το 2006 συμμετείχε στο μουντιάλ της Γερμανίας χωρίς να διακριθεί όπως και όλη η ομάδα της Βραζιλίας.
The Opening of Misty Beethoven

Ιστορία

Σε μια εποχή που τα πορνό άρχιζαν να γίνονται δημοφιλή και να προβάλλονται ακόμη και σε κανονικά σινεμά οι ταινίες αυτές είχαν δυο σημαντικές διαφορές με το μέσο πορνό της τελευταίας 20ετίας. Καλογυρισμένες, ακριβές παραγωγές και ένα (έστω και υποτυπώδες) σενάριο. Το σενάριο του "Misty Beethoven" ήταν ένα από τα πιο αξιόλογα, βασισμένο στο μύθο του Πυγμαλίωνα και πιο συγκεκριμένα στο ομότιτλο θεατρικό έργο του Μπέρναρντ Σω - στο οποίο είχε βασιστεί και η γνωστή χολιγουντιανή παραγωγή Ωραία Μου Κυρία (αγγλ. "My Fair Lady").
H παραγωγή ήταν ακριβή και περιελάμβανε γυρίσματα σε Παρίσι, Ρώμη και Νέα Υόρκη. Βασικοί ερμηνευτές ήταν οι Κόνστανς Μόνεϊ, Γκλόρια Λέοναρντ και Τζέιμι Γκίλις. H ταινία κέρδισε αρκετά βραβεία και σήμερα θεωρείται σαν μια από τις κλασσικότερες ταινίες του είδους και μία από τις ταινίες που σηματοδότησαν την εποχή που αποκαλούμε "golden age of porn" (η χρυσή εποχή του πορνό), το διάστημα δηλαδή 1975-1985.
Το 2004 η ταινία ξαναγυρίστηκε σε μορφή μιούζικαλ σε σκηνοθεσία της Βερόνικα Χαρτ, με τους Σάνσετ Τόμας, Ράντι Σπίαρς, Τζούντι Μίντοους, Άσια Καρέρα και Κλόε.
Αυτοκινητόδρομος 62 (Ελλάδα)

Γενικά

Η μελέτη ξεκίνησε το 1992, ενός τμήματος μόνο (από τον Κόμβο Κατεχάκη μέχρι τον Αγ. Ιωάννη Κυνηγό). Η μελέτη και η χάραξη του 1992 δημιουργούσε σοβαρά προβλήματα στο οικοσύστημα του Υμηττού και στους όμορους Δήμους, καθώς προέβλεπε την κατασκευή μιας επιφανειακής λεωφόρου που έκοβε στη μέση τον Υμηττό. Μετά από προσφυγές, το 1993 το Συμβούλιο της Επικρατείας ακύρωσε τις αποφάσεις Έγκρισης Περιβαλλοντικών Όρων, Δημοπράτησης του έργου και κήρυξης απαλλοτριώσεων, με αποτέλεσμα την εκπόνηση νέας μελέτης του άξονα, το 1994. Η κατασκευή του τμήματος ξεκίνησε από τον κόμβο της Λεωφόρου Κατεχάκη ως τον κόμβο του Αγίου Γεράσιμου, στις 19 Σεπτεμβρίου του 1997. Ο πρώτος κλάδος παραδόθηκε στις 25 Απριλίου του 2001. Στις 31 Μαρτίου 2003 η Αττική Οδός ΑΕ εφάρμοσε το αυτοματοποιημένο σύστημα διοδίων. Στις 3 Σεπτεμβρίου του ίδιου έτους δόθηκε στην κυκλοφορία ο δεύτερος κλάδος και, έτσι, το τμήμα Κατεχάκη-Άγιος Γεράσιμος μετατράπηκε σε κλειστό αυτοκινητόδρομο. Η συνολική δαπάνη κατασκευής του άξονα, μετά τις ανωτέρω περιβαλλοντικές βελτιώσεις, έφθασε τις 85 δις δρχ, αντί των αρχικά προϋπολογιζομένων 38 δις (σταθερές τιμές 1994). Οι συνολικές δαπάνες της Αττικής Οδού αγγίζουν τα 1,3 δισεκκατομύρια ευρώ, εκ των οποίων το 65% είναι δαπάνες του ελληνικού δημοσίου και το 35% δαπάνες της 'Αττική Οδός ΑΕ'.

Επέκταση

Από το 2005 συζητούνταν η επέκταση της Περιφερειακής Υμηττού από τη συμβολή με την Αττική Οδό μέχρι τη Λεωφόρο Βουλιαγμένης (σύνδεση με τη λεωφόρο Βουλιαγμένης μέσω αστικής σήραγγας). Η επέκταση της Περιφερειακής Υμηττού είναι χρόνιο αίτημα των κατοίκων της περιοχής, ιδιαίτερα μετά την παράδοση του πρώτου τμήματος, καθώς αυξήθηκε ραγδαία η κίνηση στην περιοχή της Ηλιούπολης. Είναι μόνιμο και πιεστικό το αίτημα του Δήμου και των κατοίκων της Ηλιούπολης, εδώ και πολλά χρόνια, να ολοκληρωθεί η Περιφερειακή Υμηττού με τρόπο που να προστατεύει στον μέγιστο δυνατό βαθμό τον πνεύμονα πρασίνου του Υμηττού, έτσι ώστε να ανακουφισθεί η Ηλιούπολη από το έντονο κυκλοφοριακό πρόβλημα, την ηχορύπανση, τα συχνά ατυχήματα και την περιβαλλοντική επιβάρυνση.
Κατά την τελευταία περίοδο υπήρξαν διάφοροι σχεδιασμοί για την επέκταση της Περιφερειακής Υμηττού. Ο τελευταίος σχεδιασμός περιελάμβανε υπόγεια διάνοιξη στον Υμηττό μέχρι το ύψος της Αργυρούπολης, υπόγειο κλάδο από εκεί μέχρι την Πλατεία Κύπρου, και σήραγγα από το ύψος της Αργυρούπολης μέσω του Υμηττού προς την περιοχή Κορωπίου, για σύνδεση με την Ανατολική Αττική και το Αεροδρόμιο «Ελευθέριος Βενιζέλος».
Αυτός ο σχεδιασμός ικανοποιούσε τις ανάγκες της Ηλιούπολης, προστάτευε το περιβάλλον του Υμηττού και ελαχιστοποιούσε την όχληση των κατοίκων. Τελικά όμως, το συγκεκριμένο έργο δεν προχώρησε. Έτσι λοιπόν μετά την ψήφιση του ρυθμιστικού για την Αττική το 2013 αποφασίστηκε μόνον η επέκταση της δυτικής περιφερειακής Υμηττού, από τον κόμβο της Κατεχάκη έως τον νέο σταθμό του μετρό στο Ελληνικό, καταργούνται ωστόσο τα σχέδια για τη συνέχιση του αυτοκινητόδρομου ως την παραλιακή λεωφόρο.
2853 Χάρβιλ

Φυσικά χαρακτηριστικά

Τα κυρίως φυσικά χαρακτηριστικά του Χάρβιλ είναι άγνωστα. Ο Χάρβιλ περιστρέφεται γύρω από τον εαυτό του μία φορά κάθε 6 ώρες και 18 λεπτά.